adspicienti distinctius rutilant, neque vero rufae sunt. Subtus differentia maior est. Gulae brevior 
pars alba, pone quam taenia lata sanguineo-rosea media in iugulo ad pectus usque continuatur, 
eaque 6 W fere lata est. Nigredinis nullum vestigium, genae albae. Caudae tectrices subtus albae, 
fascia nigra excipiuntur, quae litterae T similis media per totam caudam continuatur, latera vero 
caudae, imbricatis rectricum apicibus albis, subtus late alba. Piemiges 16 (17?), prima brevior 
quam ultima, secunda sextam aequans, 3 l,a ad 5 ,am subaequales, quarta longissima. Rectrices 10; 
sex mediae subaequales, quatuor internis aequalibus unicoloribus, intimis duabus dorsi colore, 
alteris obscurioribus, tertiis apice albis; quartae breviores apice longius albae; quintae pollicem 
breviores quam mediae, dimidia fere pogonii parte alba. Reliqua omnia prioris characteres 
repetunt. Iridem huius recens mortui brunneo colore esse notavimus. 
Speciminis III., Feminae? 
Colore ad secundum proxime accedit. Rectrices mediae secundae apice tenuiter albent. 
Pectoris taenia rubra albo parumper interrupta. Praeterea rostrum paullo validius, praecipue 
altius est. Quarti, feminei, speciminis gula longius alba. 
Quatuor hisce speciminibus Hemprich prope Arkiko in Acaciis et Balanitis arboribus 
potitus est, eorumque stridentem vocem notavit. Mensurae ad carnem factae ab eo illic statim 
scriptae, brevesque colorum characteres notatae sunt, sed plumbo dilaceratum abdomen sexum 
notare eum impedivisse videtur. Prope Eilet equidem illas aves non vidi. 
Utrum quatuor nostra specimina, quae nunc in Museo regio berolinensi servantur ad unam, 
an ad duas species referenda sint, in ambiguo est. Apud Motacillas Mares et Feminae interdum 
talibus characteribus differunt, quibus hi primo intuitu distinguuntur, sed apud LANIOS sexus 
similis differentia rarior innotuit. Si qua altera harum formarum mascula, altera feminea vere 
sit, illa pro Mare probabilius habebitur, quae iugulo atro et colore magis et saturatius variegato 
est. Eadem vero feminis didis reliquis paullo minor est. Cum in pectore nigro rubri plumarum 
apices hic illic cernantur, cum porro in loco vicino occisi sint, mensuraeque tantum conveniant, 
ut nullo graviori charactere differant, utramque formam coniungendam esse censui. Lanius 
Backbakiri ( Turdus zeylonus Gmel.) colli similem picturam apud Marem offert, quae Feminae 
deficit. 
Specimina nostra in Tabula IV ta in Balanitis aegyptiacae ramo sedentia picta sunt. Mas 
in ipso ramo primo numero, Feminae reliquis numeris ex ordine indicata sunt. Praeterea 
pedem seorsim accuratius delineatum addidi, et rostri apud Marem et Feminam differentias 
iconibus illustravi. Fig. 1. a. Maris roslrum a latere reddit 1. b. a facie inferiore; Fig. 2. a. et 
2. b. feminae partes sunt. 
Hempr. et Ehrenb. Aves J. 
d 
